ועדת הכלכלה, כנסת 17, פרוטוקול מספר 532, 2008-03-18 13:15

גלעד ארדן: אני מתכבד לפתוח את ישיבת הוועדה בנושא הצעת חוק הגבלת השימוש ורישום פעולות בחלקי רכב משומשים (מניעת גניבות) (תיקון מס' 4) (איסור תיקון בשטחי האחריות האזרחית הפלסטינית) התשס"ח-2008 של חבר הכנסת משה כחלון.

גלעד ארדן: הצעת החוק אושרה ביום ה- 12 לפברואר 2008 בקריאה ראשונה במליאת הכנסת והיום נדון בהכנתה לקריאה שנייה וקריאה שלישית אך בטרם נתחיל לדון היועצת המשפטית של הוועדה ביקשה להסב את תשומת ליבנו למספר נושאים שההצעה רלוונטית לגביהם, אני בכוונה לא משתמש במילה בעיות, ובנוסף, היועצת המשפטית של הכנסת, עורכת הדין אלשטיין, ביקשה גם היא להעביר באמצעות היועצת המשפטית של הוועדה את התייחסותה והתייחסות המחלקה המשפטית לנושאים שונים נוספים שהצעה מעוררת.

אתי בנדלר: דבר ראשון אני רוצה להזכיר שההצעה על פניה אכן הצעה בעייתית משום שהיא באה לקבוע איסור גורף על תיקון כלי רכב בשטחי הרשות האזרחית הפלסטינית ללא הבחנה או בדיקה האם המוסך שבו מתקנים את כלי הרכב אכן הוא מוסך שעושה שימוש בחלקי רכב באופן בלתי ראוי, דהיינו גנובים או לא כשרים בדרך זו או אחרת והאם מדובר בתיקון מסיבי רציני שעושה שימוש בחלפים או שמא מדובר בתיקון מזערי כמו פחחות או יישור כנף ואם אכן מדובר בתיקון רכב שעלול להיות בלתי בטיחותי.

אתי בנדלר: האיסור הוא איסור גורף והופך לעבריין כל מי שמבצע תיקון במוסך שטחי הרשות הפלסטינית ואנחנו מאד משתדלים איסורים מהסוג הזה לא לקבוע בחקיקה למעט במקרים שהכנסת הגיעה למסקנה חד משמעית וברורה שאין כל דרך אחרת מדתית יותר להילחם או לטפל בתופעה שהכנסת חושבת שהיא תופעה שלילית שיש למגר אותה.

אתי בנדלר: כשהאמירות האלה לנגד ענינו ניסינו לחפש פתרונות מדתיים יותר, נערכו פגישות עם נציגי המשטרה משרד המשפטים וכו', לצערי לא הצלחנו, חוץ מאשר לעניין אחד שחברי הכנסת העלו גם בישיבה האחרונה שלא הייתי נוכחת בה, אבל העלו שיש לוודא שמי שנקלע למצב של צורך לתקן תקלה כלשהי שברכבו לא יצא עבריין מצד אחד ומצד שני לא ימשיך בנסיעה כשזה עלול לסכן אותו או משתמשים אחרים ברכב, ובכך הוועדה תדון, אני מניחה בהמשך, לא הצלחנו לצערי למצוא פתרון שיחידת אתגר או משרד המשפטים תעמוד מאחריהם.

אתי בנדלר: אני מבקשת להפנות את תשומת הלב להערות של היועצת המשפטית לכנסת לעניין הצעת החוק והייתי מבקשת שהוועדה תיקח אותם לתשומת ליבה ותדון בהם.

אתי בנדלר: הערה ראשונה של היועצת המשפטית מתייחסת לישראלים בשטחים, דהיינו מוסכים בבעלות של ישראלים בשטחים שחוקי היסוד חלים עליהם אם כי למיטב הבנתי הצעת החוק כלל לא חלה עליהם משום שמדובר רק במוסכים שנמצאים בשטחי האחריות האזרחית הפלסטינית ואם יש מוסכים של ישראלים בשטחים הם כולם בשטחי סי.

אתי בנדלר: לכן אני מבינה שאין כאן בעיה.

גלעד ארדן: יכול להיות שמישהו שותף סמוי במוסך בשטחי הרשות הפלסטינית ואז יעתור לבג"ץ על כך שהגבילו את חופש העיסוק שלו והוא לא יכול לתקן לישראלים.

אתי בנדלר: היועצת המשפטית לכנסת סבורה שיש בהצעת החוק הזו פגיעה בחיי היום יום ובהתנהלות של ישראלים החיים בשטחים כי היא לא לוקחת בחשבון את הישראלים החיים בשטחים ואשר רגילים במסגרת ההתנהלות הרגילה של חיי היום יום שלהם לתקן את רכבם בשטחים.

אתי בנדלר: זו הערה ראשונה.

אתי בנדלר: הערה נוספת מתייחסת לנתונים שעמדו בפני הוועדה בבואה לחוקק את החוק הזה.

אתי בנדלר: נטען שהנתונים שהובאו אינם נתונים גולמיים אלא בעצם יש בהם מסקנות והערכות.

אתי בנדלר: קיבלנו מונחים מופשטים ללא מדגם וללא מובהקות סטטיסטית ולכן לדעת היועצת המשפטית החקיקה אינה בשלה.

אתי בנדלר: לטענתה ייתכן שנכון לחוקק חוק כזה אם מדובר במכת מדינה אך אין נתונים שמוכיחים זאת.

אתי בנדלר: בכל מקרה הייתי מאד מבקשת שהוועדה תאפשר שוב למשטרה להתייחס לנושא שהם הציגו.

אתי בנדלר: טענה נוספת היא שככל שמדובר בתופעה של גניבות רכב וליקויים בטיחותיים הרי שעצם הקמת יחידת אתגר מספיקה לפי הנתונים שיחידת אתגר המציאה לוועדה, הקמת היחידה הביאה לירידה בגל הגניבות והוכחה הצלחה הרתעתית ואולי המצב הנוכחי מספק במיוחד אם היחידה תגביר את הפעולות שלה ואולי לא יהיה צורך בתיקון החוק.

משה כחלון: לפי היועצת המשפטית, אם החוק יעבור אפשר לוותר על יחידת אתגר.

אתי בנדלר: טענה נוספת שלכאורה גם דלק יכול להיות מהול ואם כך מדוע לא אוסרים על מילוי דלק בשטחים, עצם העובדה שמבצעים שם עבירות לא אמורה להביא לאיסור כללי של ביצוע אותה פעולה אלא יש להילחם בעבירות לגופן.

אתי בנדלר: הערה נוספת מתייחסת לסנקציה הפלילית המוצעת בהצעת החוק.

אתי בנדלר: רוצים לקבוע חזקה פלילית אני אתייחס לזה שוב כשנגיע לסעיף הרלוונטי ונשאלת השאלה איך יוכיחו שהייתה כוונה לתקן את הרכב ולא לעשות פעולה אחרת, נתייחס לזה כשנקרא את הסעיף הרלוונטי.

אתי בנדלר: על כל פנים נראה לדעת היועצת המשפטית שמדובר בסנקציה קשה ואולי אף דרקונית שעלולה להיות לא אפקטיבית כי יהיה קשה לתפוס את העבריינים אם אכן יש קושי להיכנס לשטחים וכל כניסה היא בתיאום עם צהל.

אתי בנדלר: בשל כל הבעיות שהועלו, ואני מזכירה את הדברים שהערתי בתחילת הדברים אנחנו רוצים להציע שהצעת החוק תהיה הוראת שעה כשהיועצת המשפטית לכנסת מציעה שתהיה הוראת שעה לשנה אחת בלב ללא אפשרות הארכה מתוך תקווה שגם אם יש צורך לחוקק את החוק, יש להניח או לקוות שבמשך שנה הטיפול בחוק או הטיפול של המשטרה - - -

יפעת רווה: מה פירוש ללא אפשרות להארכה?

גלעד ארדן: לא במנגנון שהכנסתי, שהוועדה תוכל על פי בקשת השר הממונה בתום שנה להאריך או לקבוע אותו למציתות אלא שהוא יפקע, ואם המדינה תרצה או המציע, יחוקקו מחדש את החוק, זו עמדת היועצת המשפטית שלה כנסת.

אתי בנדלר: אלה ההערות, ככל שיהיה צורך להיכנס להערות אלה בסעיפים הרלוונטיים אני אזכיר אותם שוב.

גלעד ארדן: אני מודה לך.

גלעד ארדן: לפני שנשמע את התייחסות המשטרה האם המציע רוצה להשיב לדברים.

משה כחלון: אני מבקש להשיב על מספר דברים בהערות היועצת המשפטית של הכנסת.

משה כחלון: את רוב ההערות שמענו במהלך הדיונים לקראת הקריאה הראשונה ודנו בהם.

משה כחלון: העוגן של הטענות הוא החלק של הנתונים מהמשטרה, קיבלנו נתונים עם מובהקות ברורה וזה מופיע גם בדברי ההסבר, שעל פי נתוני יחידת אתגר של ממשלת ישראל מידי יום ביומו מועברים בשטחי הרשות הפלסטינית כ- 50 כלי רכב מישראל לשם תיקונם או פירוקם והעברתם חזרה לישראל, למוסכים בתי עסק וכן הלאה.

משה כחלון: יש לנו נתונים שקיבלנו ואין טעם לשמוע אותם שוב, כי הם לא השתנו אלא אם כן השתנו לטובה בעקבות הפרסום שהחוק הולך להתקבל.

משה כחלון: אנחנו רוצים לנסות ולראות איך מחריגים את הבעיות האלה של אנשים שבאים לתיקון קטן או חילוץ.

משה כחלון: הנושא הבעייתי שנשאר הוא של אדם שנכנס ונתקע שם, הוא לא נכנס על מנת לתקן, הגיע מסיבה כלשהי ונתקע עם הרכב מכל סיבה, וכאן אנחנו צריכים למצוא דרך איך להחריג את זה.

משה כחלון: לגבי הוראת שעה, על פניו זו נראית הצעה סבירה אבל אני מבקש לא לקבל כרגע את ההחלטה אלא לקראת סוף הדיון.

משה כחלון: היות ובדיונים הקודמים עסקנו ברוב הדברים, אני מבקש להקריא את הצעת החוק וכשנגיע לסעיפים הבעייתיים נקיים דיון עליהם.

גלעד ארדן: נסיים היום את הדיון בהצעת החוק ונצביע, או שנקבל אותה או שהוועדה תדחה אותה.

גלעד ארדן: הטענות שהועלו כרגע הן משפטיות והדיון הכללי כבר התקיים אין צורך לחזור על יתרונות בהצעת החוק שבודאי כבר נרשמו בפרוטוקול כי היום נעבור סעיף סעיף, כפי שעושים בהכנה לקריאה שנייה ושלישית ונשמע הערות ספציפיות לכל סעיף.

גלעד ארדן: אני מבקש לשמוע רק עמדות של יועצים משפטיים כרגע או של משרד המשפטים או של יחידת אתגר מהמשרד לביטחון פנים או של שניהם בהתאם לרצונם.

נחום גבאי: אני מייצג את מטה פעולות הממשלה בשטחים, קרי ראש המנהל האזרחי, לפני שמקבלים החלטות הייתי מבקש שלפחות דעתם תוצג בפני הוועדה.

נחום גבאי: אנחנו מדברים על הצעת חוק שבעיקרון מקובלת עלינו, אנחנו בהחלט מסכימים למגר את התופעה של גניבת כלי רכב.

גלעד ארדן: אבל לא בדרך הזאת.

נחום גבאי: יש לי נתונים, ב- 2007 נכנסו 500,000 ישראלים ליריחו לביקורים, למסחר, להנאה, וזה בלי הקזינו, כשלפי החוק אסור להם להיות שם.

משה כחלון: אם היה מותר היו שם 12 מיליון?

נחום גבאי: יש חוק אבל זה מה שקורה.

נחום גבאי: לבית לחם נכנסו 900,000 מבקרים בעלי תעודת זהות ישראלית, ערבים ונוצרים תושבי מדינת ישראל.

נחום גבאי: לפי הצעת החוק, כל אלה, אם תיקנו את הרכב שלהם הם עבריינים.

גלעד ארדן: או שלא הקשבת או שאתה לא מעוניין להתייחס לבקשות שלי, הבקשה שלי הייתה שכאשר נגיע לסעיף שאליו יש לאדוני התנגדות ספציפית, או רצון לשפר, אדוני יציע, כי דיברת גם בדיון הקודם וזה לא שהעמדה שלך לא הובאה, היא הובאה כבר בעבר.

גלעד ארדן: הוועדה, כפי שאמר מציע החוק, החליטה לצמצם את תחולת החוק לגבי אנשים שנכנסו לא למטרת התיקון ושהתיקון דרוש להם לשם המשך נסיעת הרכב.

גלעד ארדן: כלומר תיקוני חירום שעליהם לא יחול החוק.

גלעד ארדן: אם הכנסת תכריע שהיא מעוניינת לאסור על תיקוני רכב בשטחים המוחזקים, זו זכותה של הכנסת, אנחנו מבינים את הבעייתיות שעלולה להיווצר, ואנחנו מקווים שהאזרחים ישמרו על החוק, שהמדינה תעשה הסברה לגביו ושגם מדיניות האכיפה תהיה מדיניות עם שיקול דעת.

גלעד ארדן: אנחנו מכירים את הבעיה שאדוני העלה.

נחום גבאי: כל מה שאנחנו מבקשים הוא שהמשטרה תפעיל שיקול דעת ולא שכל אחד יהיה עבריין.

גלעד ארדן: לא כל אחד עבריין, לחוק יש תכלית מאד ברורה והיא הוצגה בהרחבה על ידי המשטרה, אם מהפן של צמצום גניבות הרכב ואם מהפן של שיפור הבטיחות והוודאות שהרכבים שנוסעים בכבישי ישראל הם רכבים שתוקנו במוסכים מורשים שנמצאים בפיקוח של מדינת ישראל והתכליות האלה הן תכליות ראויות.

גלעד ארדן: אנחנו ננסה לצמצם את הפגיעה על ידי צמצום תחולת החוק ובנוסף המשטרה תפעיל מדיניות אכיפה בעלת שיקול דעת.

יפעת רווה: את ההצעה של הוראת השעה שמענו היום לראשונה.

יפעת רווה: כיוון שזו עמדת ממשלה אנחנו מעדיפים לתאם מראש.

יפעת רווה: בחוק בעייתי אחר, בנושא של הסעת שב"חים, זו הוראת שעה שמתחדשת וכל פעם לומדים מהניסיון ואיזה בעיות יש ונעשו תיקונים, אז יכול להיות שכדאי באמת לשקול את זה.

גלעד ארדן: בשונה ממה שהציעה היועצת המשפטית של הכנסת את מדברת על הוראת שעה כן מתחדשת, שב"חים צריך שלוש קריאות בכל פעם?

יפעת רווה: צריך ועושים את זה.

עודד ברוק: נשמח להוראת שעה יותר פשוטה שנוכל להאריך אותה.

גלעד ארדן: אני בעד אבל המשפטנים לא כל כך אוהבים את זה.

יוסי כהן: כדי לסבר את האוזן, ועדכנתי גם את חבר הכנסת כחלון, אנחנו נמצאים היום בירידה מצטברת בגניבות הרכב ביחס לשנה קודמת, ירידה של 31%.

יוסי כהן: מאז פרסום החוק, כנראה נוצרה הבנה בחלק מהציבור כשהחוק הזה עבר, קיבלנו תגובות מאזרחים שפנו אלינו איך מיישמים את החוק ומה המשמעויות, יש ירידה של 10% בגניבות הרכב.

יוסי כהן: אני יודע לכמת את זה לכמות של קורבנות שלא באו למשטרה והתלוננו וחיו חיים טובים, לא נכנסו להם בלילה הביתה כדי לגנוב את הרכב.

יוסי כהן: מישהו אחר יכול לכמת את זה גם כלכלית ואפשר לכמת את זה גם מבחינת בטיחות.

יוסי כהן: אני חושב שהאינטרס הציבורי פה זועק לשמים.

יוסי כהן: אני רק מזכיר שקיים חוק, החוק בתוקף, שאוסר תיקון בחלקי רכב ישנים בתחומי הרשות הפלסטינית.

יוסי כהן: אנחנו מדברים על סגירת פרצה בגודל של שער כדורגל שאומר שלא יהיה תיקון של כלי רכב ישראליים מכל אותם טעמים שפירטנו.

יוסי כהן: לכן אני שוב אומר שהאינטרס הציבורי פה מתבקש מכל הטעמים שפורטו בעבר ולכן חשוב להתייחס לחוק הזה בצורה המיטבית.

גלעד ארדן: אסור לתקן בעזרת חלפים שהגיעו מהרשות הפלסטינית.

יוסי כהן: ההגדרה היא חלפים ישנים, חלקים משומשים.

עודד ברוק: אנחנו יודעים שסך הכול חלפים חדשים נכנסים בסכומים זעומים לתחום הרשות .

גלעד ארדן: אני רוצה לומר באשר להערה של היועצת המשפטית של הכנסת שעניין המובהקות הסטטיסטית לא כל כך רלוונטי בעניין הזה כי ככל שיש רצון לצמצם מספרים של תיקונים בשטחים, גם המספר האבסולוטי רלוונטי דיו כי אנחנו מעוניינים להוריד את המספר האבסולוטי, אנחנו לא חייבים דווקא למצוא סטטיסטיקות כמה מתוך כמה.

גלעד ארדן: די בכך שיש מספר אבסולוטי של 50, 60 רכבים שנצפים על ידי המשטרה שעוברים למוסכים לתיקון, נתתם נתון שמתחילת 2006 נצפו 730 רכבי גרר שונים שמכניסים רכבים.

גלעד ארדן: כמובן שלא ראו את כל רכבי הגרר שהכניסו, התופעה קיימת, כוונתנו היא לצמצם אותה בלי קשר לסטטיסטיקה כמה מכלל התיקונים בישראל נעשים שם.

גלעד ארדן: אנחנו רוצים שלא יעשו שם התיקונים.

עודד ברוק: הטענה העיקרית של היועצת המשפטית של הכנסת היא על פגיעה בזכות והשאלה שלי היא איזה זכות נפגעת?

עודד ברוק: אנחנו מדברים על מוסכים שלא מפוקחים על ידי אף אחד, שלא משלמים מיסים לאף אחד.

אתי בנדלר: זה לא רלוונטי, אם היו משלמים מיסים היו משלמים לרשות הפלסטינית.

עודד ברוק: אין להם רישיון מטעם שום גורם מוסמך, אנחנו לא יכולים לפקח על האנשים שעובדים שם.

גלעד ארדן: אסרו להביא רכב חדש מאמריקה, משרד התחבורה מחמיר אז את רוצה שלרכב משומש שהורכב ברשות הפלסטינית ניתן להיכנס?

אתי בנדלר: הטענה היא לא נגד איסור ביצוע תיקונים בלתי בטיחותיים, העניין הוא שכדי להגיע לתוצאה הזו עושים איסור גורף לרבות, כפי שנאמר, החלפת שמן.

עודד ברוק: אני מזכיר בנושא הזה שהנספח התעבורתי בין ישראל לרשות הפלסטינית מעולם לא נחתם.

גל קפלן: הנספח לענייני תחבורה בין ישראל לרשות הפלסטינית מעולם לא נחתם ובנספח זה למעשה מפורטים ההכשרות שיבצעו מנהל מקצועי ברשות הפלסטינית שיהיו תואמות להנחיות של משר' התחבורה ולהנחיות האירופאיות וזה מעולם לא נחתם, אין לנו יכולת לדעת איזה הכשרות, באיזה דרך הם מתקנים, והכול פרוץ בתחום הזה.

נחום גבאי: העברנו את כל הסמכות אליהם.

גלעד ארדן: לאנשים שלהם.

אתי בנדלר: טענת המשטרה היא שכתוצאה מכך שהסמכויות הם של הרשות האזרחית הפלסטינית, אין לנו מידע לגבי פיקוח כלשהו שהרשות עושה במוסכים הפועלים שם לעומת החובה של המוסכים כאן בארץ להיות תחת פיקוח, לקבל רישיון ולהיות תחת פיקוח.

נחום גבאי: רכבים פלסטינים, אחרי העברת הסמכויות, נסעו במדינת ישראל למרות שטופלו ברשות הפלסטינית.

נחום גבאי: רכבים פלסטינים נוסעים היום באזור סי שהוא באחריות מלאה של מדינת ישראל, אז גם אותם צריך לעצור, גם הם מסכנים את הציבור.

גלעד ארדן: נתת לי רעיון מה לתקן, המנהל האזרחי מציע לי הצעה כזו.

עודד ברוק: פועל יוצא של ההצעה - - -

גלעד ארדן: לא קורה כלום, אתה עוצר את זה מלקרות, היה יכול לקרות אם אדוני יוותר.

עודד ברוק: יוצא שהכנסת מבקשת להגן על נכנסים לרשות הפלסטינית.

גלעד ארדן: מי רוצה להגן על הנכנסים לרשות הפלסטינית, אל תדבר בשם הכנסת, תגיד היועצת המשפטית אמרה משהו ואני לא מסכים אתה.

גלעד ארדן: אני יכול לחזור על דברי שמיש הכי רוצה את החוק מעכב את הדיון.

גלעד ארדן: זיהית סימני הסכמה אצל היחידים בעלי זכות ההצבעה כאן, אז מה זה רלוונטי כאן?

גלעד ארדן: אנחנו לא זקוקים לשכנוע הזה, ננהל את הדיון כי אנחנו רוצים להתקדם.

אתי בנדלר: הצעת חוק הגבלת השימוש ורישום פעולות בחלקי רכב משומשים (מניעת גניבות) (תיקון מס' 4) (איסור תיקון בשטחי האחריות האזרחית הפלסטינית), התשס"ח-2008).

אתי בנדלר: תיקון סעיף 1 בחוק הגבלת השימוש ורישום הפעולות בחלקי רכב משומשים (מניעת גניבות), התשנ"ח-1998 (להלן-החוק העיקרי)

אתי בנדלר: בסעיף 1, בהגדרה "חלק", אחרי "בתוספת" יבוא "הראשונה".

אתי בנדלר: יש היום הפניה לתוספת הראשונה, כיוון שרוצים להוסיף תוספת נוספת, הרי שהתוספת הקיימת תיהפך להיות התוספת הראשונה, האם הסעיף מאושר?

גלעד ארדן: מי בעד סעיף 1?

גלעד ארדן: הצבעה בעד - רוב נגד - אין נמנעים – אין סעיף 1 מאושר

אתי בנדלר: סעיף 2 עניינו תיקון סעיף 10 כשסעיף 10 לחוק העיקרי דן בעונשין, בעבירות הפליליות.

אתי בנדלר: סעיף קטן (א) לסעיף 10 בנסחו הנוכחי אומר ברישה, "העושה אחת מאלה דינו מאסר שלוש שנים" וכאן, בפסקה (1) של הצעת החוק מוצע להוסיף בסעיף קטן (א) אחרי פסקה (5) פסקאות נוספות, דהיינו עבירות פליליות נוספות שמי שיעבור עליהם יהיה צפוי לעונש של שלוש שנות מאסר.

גלעד ארדן: עד שלוש שנות מאסר.

אתי בנדלר: זה תמיד עד שלוש שנים.

גלעד ארדן: המשפטנים מבינים את זה אבל אני אוהב להגיד את זה לפרוטוקול ולטובת כלי התקשורת שלפעמים לא מציגים את זה בצורה הזו.

גלעד ארדן: הכוונה היא לעד שלוש שנות מאסר.

אתי בנדלר: בסעיף 10 לחוק העיקרי – בסעיף קטן (א), אחרי פסקה (5) יבוא: "(6) מוסר רכב לתיקון בשטחי האחריות האזרחית הפלסטינית, בניגוד להוראות סעיף 18א(ב1)(1)".

אתי בנדלר: זה סעיף חדש שנגיע אליו בהמשך, שזו העבירה הראשונה של מסירת רכב לתיקון בשטחי הרשות האזרחית הפלסטינית.

אתי בנדלר: "(7) מעביר רכב באמצעות רכב אחר כדי לתקנו בשטחי האחריות האזרחית הפלסטינית בניגוד להוראות סעיף 18א(ב1)(2)".

אתי בנדלר: אלה שתי העבירות הפליליות הנוספות שהאיסורים שלהם מופיעים בהמשך וכאן מוצע לקבוע עונש של עד שלוש שנות מאסר בשל ביצועם, השאלה אם העונש כאן הוא לא דרקוני וחמור מידי והוא מידתי.

יוסי כהן: אני מזכיר שזה נגזר מחוק קיים, החוק שאוסר את התיקון בחלפים ישנים, המשמעות היא שמשנים את הענישה בכל החוק.

אתי בנדלר: לא.

גלעד ארדן: מדבריו של מר כהן אני מסיק שכבר היום, מי שמתקן עם חלפים משומשים מהרשות הפלסטינית, חשוף לעד שלוש שנות מאסר.

גלעד ארדן: לפיכך זה לא נראה החמרה כל כך משמעותית שמי שמכניס את רכבו לשם, כשלמדינה אין באמת אפשרות לדעת האם יותקנו בה שם חלפים משומשים או חדשים או ילחימו שני רכבים לרכב אחד, אין שינוי בנורמת הענישה שהייתה נהוגה ממילא בחוק בתחום הזה.

אתי בנדלר: אני רוצה לברר עם הגברת רווה, אם אדם תיקן את רכבו בניגוד לפסקה המוצעת ובנוסף לכך הסתבר שנעשה שימוש לצורך אותו תיקון בחלק משומש.

אתי בנדלר: הרי הוא בלאו הכי ביצע עבירה לפי פסקה קיימת, כאן זה על היתרה, על עצם ביצוע התיקון, האם אני צודקת בניתוח הזה?

יפעת רווה: למיטב הבנתי, כן.

גלעד ארדן: המשטרה הציגה שיש להם בעיה בהוכחה ובהשגת הראיות לצורך עניין החלפים המשומשים.

גלעד ארדן: בשביל זה הם צריכים לקחת לו את הרכב להביא למכונאי שיאמר מה הוחלף.

גלעד ארדן: אנחנו מקלים עליהם כאן בעניין הראייתי.

משה כחלון: אם הוא גם הכניס וגם תיקון אז זה שני כתבי אישום?

משה כחלון: שש שנות מאסר?

גלעד ארדן: להוסיף סעיף או זה או זה?

גלעד ארדן: אם מעמידים לדין זה יהיה ובלבד שאם הוא עמד לדין על סעיף קטן (6) או (7) לא יאשימו אותו גם בחלפים משומשים?

אתי בנדלר: הייתי שמחה אם המחלקה הפלילית של משרד המשפטים והמשטרה יביעו עמדתם בנושא.

גל קפלן: המשטרה מוכנה לרדת בשנתיים בכול.

גל קפלן: לא יכול להיות שעל תיקון בחלק משומש יהיו שלוש שנים ועל תיקון כולל של הרכב יהיה רק שנה.

גל קפלן: היו"ר גלעד ארדן:

גל קפלן: עורכת הדין בנדלר הציגה את עמדתה ואת עמדת היועצת המשפטית של הכנסת, היחידים שמכריעים הם חברי הכנסת, אז את יכולה להציג סצנות ולהגיד שאם תחליטו להפחית אז תפחיתו, מה את מתנדבת להפחית לשנתיים את כל החוק.

גל קפלן: העמדה שלנו היא שאנחנו רוצים שזה יישאר שלוש שנים.

גלעד ארדן: אבל את אומרת שאם יופחת פה אז צריך לתקן את הכול.

גל קפלן: אני רוצה רק להרגיע את היועצת המשפטית של הכנסת ולומר, חוק הרישום כמו שהוא היום עשה שינוי אדיר בשוק שהוא מתייחס אליו, שזה בעיקר בעלי עסקים שמחזיקים חלקי רכב משומשים.

גל קפלן: שינוי אדיר בלי שהוגש כתב אישום אחד.

גל קפלן: יחידת אתגר נמצאת היום בסוף של מבצע בן שבועיים בכל הארץ, כניסה לכ- 3000 מוסכים וכל המוסכים אוכפים את החוק, מנהלים יומנים, בליש הוגש כתב אישום אחד.

גל קפלן: לכן אני מאמינה באמת ובתמים שהאכיפה שלנו, של משטרת ישראל, של יחידת אתגר בנושא הזה, תביא לידי אפס כניסות לשטחים לצורכי תיקון, גם בלי שיוגש כתב אישום אחד.

גל קפלן: אני מרגיעה את היועצת המשפטית של הכנסת ואומרת שהשלוש שנים או השנתיים במקרה הזה השינוי יגיע, והמדתיות שלנו בהגשת כתבי אישום באמת נפעיל שיקול דעת בסבירות הנכונה כדי שזה יהיה בצורה הנכונה.

גל קפלן: אין לנו אינטרס לעשות אכיפה מסיבית.

גלעד ארדן: היא שאלה האם מי שעומד לדין על סעיפים (6) או (7) שאנחנו מוסיפים עכשיו אולי כדאי לשקול להבהיר שהוא לא יעמוד בנוסף לדין גם על שימוש בחלפים משומשים, אם במקרה תמצאו שהיה גם שימוש בחלפים משומשים כי אז מגיעים לשני סעיפים שיחד זה שש שנים.

יפעת רווה: אם נוריד את העונש לשנה זה לא חייב להיות פשע של שלוש שנים.

אתי בנדלר: לפחות על העבירות החדשות שיהיה עונש על שנה ועל שימוש בחלפים להשאיר שלוש שנים.

גלעד ארדן: זה אבסורד.

יפעת רווה: פה בן אדם פרטי נכנס, ושם אנחנו מדברים על תיקונים על ידי מוסכים.

גלעד ארדן: אתם כנראה לא הבנתם, רוב המקרים שרוצים להעמיד לדין הם לא אנשים פרטיים, מדובר בתופעה של חברות ליסינג וחברות ביטוח שככל שהתופעה גדלה ושווה להם להיפטר מהרכבים באמצעות סוחרי רכב הם מוכרים אותם לסוחרי רכב, חברת ביטוח משלמת למבוטח שלה את הפיצוי על הרכב גם אם זה פחות מטוטל לוסט, המבוטח מרוצה, היא מוכרת את זה במחיר מסוים לסוחר רב, ואותו סוחר, כדי להצליח ולהעלות את הרכב חזרה לכביש במחיר שהוא גם ירוויח ממנו, הולך ומבצע את התיקון ברשות הפלסטינית כי שם המחיר הרבה יותר זול בגלל מחיר העבודה, איכות העבודה ורמת החלפים.

שמואל מלכיס: זה בלתי אפשרי בחוק הקיים, אי אפשר לעשות את זה, הדברים שאתה מצייר הם לא על פי החוק, אם חברת ביטוח מחליטה למכור רכב שקיבלה אותו מהמבוטח, זאת אומרת ששילמה לו טוטל לוסט - - -

גלעד ארדן: לא טוטל לוסט, אל תשנה את מה שאמרתי, טוטל לוסט צריך להירשם במשרד התחבורה, אני מדבר על אובדן להלכה.

שמואל מלכיס: היא משלמת לו מחיר מלא עבור הרכב והרכב עובר לבעלותה, במקרה הזה היא חייבת להחזיק ברישיון הרכב והיא יכולה להעביר אותו לצד ג' רק אם צד ג' שתיקן את הרכב מוכיח לה שתיקן אותו במוסך מורשה ואם השתמשו בחלפים משומשים הרי החלפים המשומשים האלה נרשמו כחוק.

גלעד ארדן: מה זה מוסך מורשה.

גלעד ארדן: מכרתם לסוחר רכב את הרכב ששילמתם עליו אובדן להלכה, אותו סוחר הלך לרשות הפלסטינית תיקן והביא אישור ממוסך ברשות הפלסטינית שהרכב תוקן עם חלפים חדשים.

גלעד ארדן: מה הבעיה?

גלעד ארדן: הוא לא יכול לתת לו את הרישיון.

שמואל מלכיס: כיוון שהחוק דורש שהרכב יתוקן במוסך מורשה שניתן לו רישיון לפי זה - - -

גלעד ארדן: זאת אומרת שיש איסור כבר היום בחוק לתקן ברשות הפלסטינית.

שמואל מלכיס: רק במצב שתיארת קודם, שהוא לא קיים ולא יכול להיות קיים, הוא מכוסה על ידי החוק היום.

שמואל מלכיס: הרעיון שחברות ביטוח יכולות לתקן רכב בשטחים הוא רעיון מופרך כי אז הם צריכות לעבור על החוק.

שמואל מלכיס: בהנחה שהן לא עוברות על החוק וזו הנחה שנאי יוצא ממנה, המצב הזה לא קיים.

גלעד ארדן: אני אוסיף שאלה שאולי לא חשבתם עליה ואתן מצב אחר, האוטו עבר תאונה, יש בו דברים שצריך לתקן אותם, חלק מהתיקון נעשה בישראל וחלקו, שמצריך דברים יקרים יותר בוצע ברשות הפלשתינית ומביאים אישור מהמוסך בישראל שהוא תוקן.

גלעד ארדן: אנחנו ישראלים.

שמואל מלכיס: אנחנו ישראלים לכן אנחנו מחוקקים חוק כזה, אבל נאמר שאם מרמים את חברת הביטוח והרמאות היא כל כך מוצלחת - - -

גלעד ארדן: לא מרמים, גם אין לחברת הביטוח אינטרס לעלות על הרמאות הזו כי כולם מרוצים.

שמואל מלכיס: מה אכפת לחברת הביטוח, בסך הכול בחוק זרקו על חברת הביטוח את האחריות כמקובל במקומותינו.

גלעד ארדן: איפה זרקו?

שמואל מלכיס: בחוק הגבלת השימוש ברישום פעולות בחלקי רכב משומשים, זה חוק שכבר הגדיר את האחריות לחברת הביטוח.

גלעד ארדן: אז להפך, התיקון של חבר הכנסת כחלון יסייע לכן מאד.

שמואל מלכיס: אנחנו לא מתנגדים שלא יתקנו רכב בשטחים, אין לי בעיה עם זה אבל תיארת מצב שלא יכול להיות אפשרי.

שמואל מלכיס: קודם כל לא חברת ביטוח מתקנת אלא צד ג', אם הוא מתקן רכב שהוא קנה אותו מחברת ביטוח שהבעלות הפכה לחברת הביטוח חברת הביטוח חייבת - - -

גלעד ארדן: בשביל לייעל את הדיון, הוא לא קנה מכם, היה רכב שעשה תאונה ולא היה ביטוח בכלל, נפטרה הבעיה.

גלעד ארדן: עכשיו אני רוצה לצמצם את האינטרס של האדם לתקן את זה בזול בשטחים.

שמואל מלכיס: השמצת את חברות הביטוח, במקרה הזה הם משלמות לי להגן עליהם.

גלעד ארדן: אז רשמנו שאתה מברך על הצעת החוק ונמשיך להתקדם בה.

שמואל מלכיס: אמרתי את זה כבר בהתחלה רק אמרתי שיש בעיה בחוק עם תיקוני החירום ועל זה שהוא לא מידתי.

שמואל מלכיס: גם היועצת המשפטית של הכנסת חשבה כמוני.

יפעת רווה: נוסיף סעיף שלא יעמידו לדין על שתי עבירות.

גלעד ארדן: אני מעמיד להצבעה את תיקון סעיף 10, סעיף קטן (1) שמוסיף את סעיפים קטנים (6) ו- (7) בנוסף תתווסף הבהרה שלא יעמוד לדין בנוסף מי שעומד על אחד מאלו, על תיקון בחלפים משומשים.

גלעד ארדן: הצבעה בעד - רוב נגד - אין נמנעים – אין סעיף 2(1) מאושר

אתי בנדלר: אחרי סעיף קטן (ד) יבוא: "(ה) הורשע אדם בעבירה לפי סעיף קטן (א)(7), רשאי בית המשפט, נוסף על כל עונש אחר, לפסול אותו מקבל או מהחזיק רישיון נהיגה לתקופה שלא תעלה על 90 ימים".

אתי בנדלר: אני מניחה שמדובר על נהג גרר בלבד.

גלעד ארדן: אם אין הערות, מי בעד סעיף קטן (2)?

גלעד ארדן: הצבעה בעד - רוב נגד - אין נמנעים – אין סעיף 2(2) אושר

אתי בנדלר: תיקון סעיף 17א.

אתי בנדלר: בסעיף 17א לחוק העיקרי – בכותרת השוליים, במקום "התוספת" יבוא "התוספות" התוספת הקיימת הופכת להיות התוספת הראשונה, התוספת הנוכחית מגדירה מהו חלק לצורך החוק.

אתי בנדלר: האמור בו יסומן "(א)" בו, אחרי "התוספת" יבוא "הראשונה" אחרי סעיף קטן (א) יבוא: "(ב) תוקנה הפקודה לאחר תחילתו של חוק הגבלת השימוש ורישום פעולות בחלקי רכב משומשים (מניעת גניבות) (תיקון מס' 4) (איסור תיקון רכבים בשטחי האחריות האזרחית הפלסטינית), התשס"ח-2008, רשאי השר, בצו, באישור ועדת הכלכלה של הכנסת, לשנות את התוספת השנייה לצורך החלת תיקון כאמור על איסור שימוש ברכב בשינויים המחויבים" הסעיף הזה נדרש לאור התיקון לסעיף 18א' בהמשך, שמדבר על השבתה מנהלית של רכב כיוון שהוועדה דנה במקביל בתיקונים לפקודת התעבורה, בסעיפים הרלוונטיים המדברים על השבתה מנהלית של רכב רצו לוודא שהתיקונים האלה ייכנסו בו שמנית ויחולו גם לפי החוק הזה.

אתי בנדלר: זו התאמה שניתן לעשות אותה באמצעות חקיקת משנה.

שמואל מלכיס: לא צריך להגדיר פקודה?

אתי בנדלר: יש הגדרה.

גלעד ארדן: אני מעמיד להצבעה את סעיף 3 סעיפים קטנים (1), (2), (3), מי בעד?

גלעד ארדן: הצבעה בעד - רוב נגד - אין נמנעים – אין סעיף 3 אושר

אתי בנדלר: סעיף 4 מתקן את סעיף 18א' לחוק.

אתי בנדלר: נוסחו הנוכחי של סעיף 18א' עניינו באיסור שימוש במוצרי תעבורה משומשים משטחי האחריות האזרחית הפלסטינית.

אתי בנדלר: תיקון סעיף 18א.

אתי בנדלר: בסעיף 18א' לחוק העיקרי – בכותרת השוליים בסופה יבוא "ואיסור תיקון בשטחי האחריות האזרחית הפלסטינית" בסעיף קטן (א9, אחרי ההגדרה "רכב" יבוא: "תיקון רכב" – תיקון או טיפול מכאני, חשמלי או אלקטרוני שבוצע ברכב, לרבות פחחות וצביעה וכן תיקון מערכת מיזוג אויר או טיפול בה".

אתי בנדלר: כאן זה המקום לצמצם את זה אבל לא בהגדרה של תיקון רכב.

אתי בנדלר: השאלה האם ההגדרה לא רחבה מידי וגורפת ומכניסה למעשה גם תיקונים מזעריים שלא אותם המשטרה מתכוונת לתפוס בהזדמנות זו שהרי אמרתם שהכוונה היא לטפל תופעה מסוימת ולא בצביעה של כנף.

משה כחלון: אם נתחיל לצמצם נשנה רק את אופי החלקים שיגנבו, לא יגבנו את ל הרכה אלא יגנבו חלקים מסוימים.

משה כחלון: אם נצמצם שלא יהיה טיפול מכאני, אם יש חלק של משאית שעולה 60,000 או 70,000 יגנבו רק אותו.

אתי בנדלר: מפריעה לי הצביעה.

יעקב חלווה: דווקא הצביעה זה הפחחות וחיתוך המכוניות, זה חשוב.

יעקב חלווה: אין דבר כזה רק צביעה.

גלעד ארדן: אז נשאיר את האיסור על הפחחות ונוריד את הצביעה.

גלי קפלן: זה יצור שוב פרצה שלא אוכל לאכוף, איך נדע שהוא לא עשה גם פחחות.

גלעד ארדן: בכל מקרה תצטרכו להוכיח שהוא נכנס למטרת תיקון.

רונן לוי: להוסיף הגדרה נוספת לגבי החילוץ זה יפתור את הבעיה.

גלעד ארדן: איך תוכיחו שהוא מסר רכב לתיקון?

יוסי כהן: ברגע שהוא נמצא במוסך אנחנו רואים את מצבו של הרכב ואנחנו יודעים שהרכב נמצא לתיקון.

גלעד ארדן: זה מספיק לבית משפט?

גלעד ארדן: העובדה שהרכב נכנס לשם ונמצא בתוך מוסך?

יוסי כהן: זה דורש חקירה, אנחנו לא באים להגיש כתב אישום לפני שאנחנו מוצאים את האלמנטים של היסוד הנפשי ואת חזקת שמאי וכל הדברים האלה, זה כבר הליך של חקירה מסודרת.

יוסי כהן: אבל כדי לסגור פרצה, כמו נושא הצביעה, לא לוקחים רכב, ויתקנו אותי מאיגוד המוסכים, לא לקוחים רכב לצביעה בלי שעושים לו גם פחות באותו מקום.

אתי בנדלר: הפחחות כלול ממילא.

רונן לוי: אין תיקון שריטה בלי לתקן פחחות ואחרי זה צבע, אין דבר כזה.

גלעד ארדן: בכל מקרה, ככל שיש הגדרה, תצטרכו להוכיח מה בוצע ברכב, תצטרכו שיהיו לכם ראיות לא רק שזה למטרת תיקון אלא גם שבוצע תיקון.

יוסי כהן: נושא איסוף הראיות זהו העבודה המרכזית שלנו.

גלעד ארדן: ההגדרה לא טובה, זה לא רק מוסר רכב לתיקון, חלק ממה שתצטרכו להוכיח פה זה שגם הוא תוקן, שאחד מהדברים האלו בוצע ברכב.

גל קפלן: לא, האכיפה תתבצע במוסכים הפלסטינים או במחסומים נגד הגררים.

גל קפלן: במוסך אני תופסת רכב ישראלי לאחר תאונה שיש בו פגיעות פח או פגיעות אחרות מכל הכיוונים.

גלעד ארדן: את נכנסת למוסך ותופסת לפני שבוצע התיקון.

יוסי כהן: נסיט את מרב הכוח שלנו, שהיום מתעסק בחוק הרישום לכיוון המחסומים ששם ייווצר מצב של בלימה, אי כניסה של כלי רכב.

גלעד ארדן: אתם לא רוצים להגיע לכתב האישום, אתם רוצים לעצור אותו בכניסה ולומר לו שאם יתקן שם הוא יעמוד לדין פלילי.

יוסי כהן: ואז תצטרך לבוא עוד חודש עם הרכב ולספר לנו איך תיקנת אותו ואיפה תיקנת אותו.

שמואל מלכיס: ואם אדם מביא רכב במחסום מכבים ורוצה להכניס אותו לתיקון בירושלים, במחסום מכבים תחליט?

גלעד ארדן: הוא לא יכול להעמיד אותו לדין רק על זה שחצה את המחסום עם רכב.

יוסי כהן: יש מספר מחסומים שהכניסה היא חד משמעית לתוך כפרים פלסטינים, אין שום מחלוקת שזה יכול לבוא לאזור ישראלי נטו, אנחנו יודעים בדיוק איזה כפרים בעייתיים.

שמואל מלכיס: החוק צריך להגדיר.

משה כחלון: אתה שואל ברצינות?

משה כחלון: אם באתי מחיפה, עברתי דרך מחסום מכבים כדי להכניס את זה למוסך הבירה בתלפיות, יש סכנה שאתפס או יגישו נגדי כתב אישום?

משה כחלון: אנחנו יודעים שיש את המשחטות הידועות, יש ש.ג לאזורים האלה ושם המחסומים.

יפעת רווה: זה לא נמצא בעבירה.

משה כחלון: אבל מר מלכיס שהוא אדם רציני רוצה - - -

שמואל מלכיס: אני בעד החוק.

משה כחלון: אתה כל הזמן בעד החוק אבל נגד הסעיפים.

שמואל מלכיס: זו עברה פלילית, מחסום בפני עיוור.

יפעת רווה: זו לא עבירה אם הוא עושה את זה כדי לתקן בשטחי הרשות.

גלעד ארדן: אדוני מייצג את איגוד חברות הביטוח, ככל שיש עניינים הקשורים לאיגוד חברות הביטוח שאדוני רוצה לדבר מטעמם הוא מוזמן, אבל אם בשם האגודה לזכויות האזרח יש להם סניפים רבים.

לאה ורון: הם גם הוזמנו לדיון.

גלעד ארדן: והזמנו אותם לדיון היום כדי שאם יש להם בעיה בעניין שיאמרו אותה.

גלעד ארדן: הצבעה על סעיף 4 (1) ו- (2) ללא שינויים.

גלעד ארדן: הצבעה בעד - רוב נגד - אין נמנעים – אין סעיף 4(1) ו- (2) מאושר

אתי בנדלר: (3)

אתי בנדלר: אחרי סעיף קטן (ב) יבוא: "(ב1) (1) לא ימסור אדם רכב לתיקון בשטחי האחריות האזרחית הפלסטיני; חזקה כי רכב שנמסר לתיקון במוסך שניתן לו רישיון לפי דין (בסעיף קטן זה- מוסך מורשה), והועבר לתיקון בשטחי האחריות האזרחית הפלסטינית, הועבר כאמור ללא ידיעתו והסכמתו של מי שמסר אותו לתיקון במוסך מורשה.

אתי בנדלר: החלק הראשון של אותה פסקה קובעת שאין למסור רכב בכל מקרה לתיקון בשטחי האחריות האזרחית הפלסטינית כשנקבעת כאן חזקה שפותרת למעשה אדם שמסר את רכבו לתיקון בארץ, במוסך מורשה בארץ, בא למוסך והעביר את הרכב לתיקון לשטחי הרשות הפלסטינית, בתום לב קלאסי.

אתי בנדלר: איני יודעת אם זה יהיה לאיסור כאן או לעבירה הפלילית שקראתי אותה קודם, יש למצוא כמובן את הסייג ולסייג את האיסור הגורף הזה.

משה כחלון: אני חושב שצריך את התום לב.

משה כחלון: אני לוקח אוטו של מישהו לתיקון, רואה חשבון שלא מתעסק על כלי רכב, הייתה לו תאונה, הוא בא לאיש טכני, תמיד יש במשפחה מישהו שעושה את הדברים האלה ...

אתי בנדלר: אני עדין מחפשת אותו במשפחה שלי...

משה כחלון: אבל הוא מעביר את זה והוא לא בעל מוסך.

משה כחלון: אני חשוב שעיקרון תום הלב צריך לחול פה.

משה כחלון: לא רק מסר למוסך, שלא ימסור לאף אחד או שהוא מסר בתום לב והשני העביר.

משה כחלון: למרות שאני מאד בעד החוק אני חושב שצריכים להדגיש פה את טענת הלב, אני לא רוצה לשפוך את המים עם התינוק.

משה כחלון: למשל מישהי שחיה לבד והדוד שלה אמר לה שיתקן את האוטו, והוא מעביר אותו לשטחים, היא לא תשב בכלא שלוש שנים.

אתי בנדלר: אבל הוא ילך.

משה כחלון: אבל אנחנו מדברים על "לא ימכור אדם".

משה כחלון: אז גם הרשת צריכה לרדת.

משה כחלון: יפעת רווה: ההערה נכונה כי אחרת אפשר להבין כאילו כל אחד אחר שמסר למישהו אחר כן עבר עבירה.

משה כחלון: צריך להוסיף, במוסך שניתנה לו הרשאה לפי כל דין או לאדם אחר.

אתי בנדלר: אתה אומר שמעמידים לדין רק את העבריין העיקרי, מי שבעצמו מסר את הרכב לתיקון ולא את הבעלים של הרכב.

גל קפלן: ואז מה קורה עם סוחר רכב שמעביר באמצעות מתווכים לשטחים, אני עדין רוצה לתפוס אותו.

גל קפלן: לכאורה אם זה יישאר ככה רק על המתווך אני יכולה לשים את היד ולא לסוחר שעומד מאחוריו ושולח 400 רכבים לתיקון.

משה כחלון: בסדר, אנחנו רוצים שהרכב לא יגיע לשטחים, איך זה יקרה זה לא מעניין, הגעתי לחוק הזה על מנת שכלי רכב לא יחצו לכיוון הישובים בהם נמצאות המשחטות.

משה כחלון: אני לא יכול דרך החוק הזה לפתור את כל הבעיות של עם ישראל.

משה כחלון: מצד שני, אני לא רוצה שאנשים שבתום לב עוברים, ויש מקרים כאלה לא מעט, יענשו.

יפעת רווה: העבירה של עצימת עיניים היא אם חשדת בפועל, אם לא חשדת בפועל זה לא נכנס בכלל.

אתי בנדלר: עורכת דין רווה אומרת שכך וכך, אותה דודה שמוסרת את הרכב לתיקון למישהו אחר מבני משפחתה, אם היא לא ידעה ולא היה לה מקום לחשוד שאותו דוד ייקח את הרכב לתיקון במקום אסור כמשמעותו כאן, אז היא לא עברה עבירה.

משה כחלון: עצימת עיניים היא סעיף הכי מפחיד שיש והכי לא ברור.

משה כחלון: יצאתי בבוקר וראיתי את השכן שלי עם מברג, איך עצמתי עיניים ולא הבנתי שהוא הולך לפרוץ אוטו.

יפעת רווה: סעיף עצימת עיניים מדבר על חשד בפועל, הוא לא מדבר על צריך היה לחשוד.

משה כחלון: אני חושב שלא צריך להסתפק בעצימת עיניים, זה יותר מידי חזק.

יעקב חלווה: הבעיה העיקרית בסעיף הזה שמגדירים אם הוא הוכנס למוסך, ברגע שלא מגדירים את הקטע של מוסך הכול נפתר.

משה כחלון: כמה אנשים מגיעים אליך למוסך, יעקב, עם הרכב של הגיסה?

יוסי כהן: אנחנו מסכימים על זה שאותה גיסה, כשהיא מוסרת את הרכב לתיקון בשטחים, היא יודעת.

משה כחלון: אם היא יודעת יש לה בעיה ואני לא מתעסק עם זה בכלל.

משה כחלון: מי צריך להוכיח שהיא ידעה?

יפעת רווה: המשטרה צריכה להוכיח שהיא ידעה או חשדה בפועל.

אתי בנדלר: ההסברים בוודאי נכונים של נציגת משרד המשפטים והמשטרה, שצריכים כאן ידיעה של מוסר הרכב.

משה כחלון: אז מדוע להגיד למוסך, מה"לאו" הזה אנחנו מגיעים להפך.

אתי בנדלר: השאלה של חבר הכנסת כחלון צודקת, אם זה המצב המשפטי מה החזקה הזו מוסיפה לי, אם מסרתי את זה למוסך, בין שמורשה כדין ובין שאינו מורשה כדין, כאן בארץ, ולא עצמתי את עיני ולא היה לי מקום לחשוד שייקחו את זה לשטחים.

יעקב חלווה: ברגע שממקדים את זה במוסך זה בעייתי, צריך להוריד את הסעיף הזה, "הועבר כאמור ללא ידיעתו והסכמתו של מי שמסר אותו לתיקון במוסך" ואם הוא מסר אותו לשכן וביקש שיטפל בו?

יעקב חלווה: צריך להוריד את זה, זה לא חייב להיות.

יפעת רווה: כיוון שיש פה גם אכיפה מנהלית ולא רק של בית משפט, בית משפט בודק את הדברים האלה אבל כדי שלא תהיינה טעויות לשוטרים באותם מקרים שבן אדם אומר מסרתי למוסך ולא ידעתי שלא בטעות ייקחו באופן מנהלי ויעשו את ההשבתה הזו.

אתי בנדלר: החזקה נמחקת, אני מבקשת, אם כך מחליטה הוועדה, למחוק את החזקה הזו כי בעצם רוצים שהחזקה הזו תהיה הרבה יותר רחבה בכל מקרה שמישהו מוסר את הרכב שלו למישהו אחר ולא עצם את עיניו ולא היה לו יסוד לחשוד שבאמת הרכב מועבר לטיפול במוסך בשטחי הרשות הפלסטינית.

אתי בנדלר: אני מבקשת בכל מקרה ממשרד המשפטים והמשטרה, לבדוק שוב את הנושא הזה לפני שאניח את הצעת החוק, בהנחה שהצעת החוק, לפי המגמות המסתמנות כאן, תאושר היום, ולוודא שאכן לא תהיה שום בעיה במקרה של מישהו שמסר את רכבו למישהו אחר לצורך טיפול בו בין באופן ישיר, כדי שאותו אחר יטפל לו ברכב, ובין שאותו אחד ידאג לכך שמישהו אחר יטפל לו ברכב, אם לא היה לו מקום לחשוד חשד סביר שהרכב הזה יועבר לטיפול ותיקון בשטחי הרשות, שלא יראה מי שיבצע עבירה.

אתי בנדלר: אני רוצה לוודא שזו התוצאה המשפטית החד משמעית שתהיה.

יפעת רווה: להבנתי, מכוח דרישות המחשבה הפלילית, ואני קוראת את הסעיף של מחשבה פלילית: מחשבה פלילית מוגדרת כמודעות לטיב המעשה, לקיום כל הנסיבות, כולל זה שהרכב נמסר לתיקון בשטחי האחריות האזרחית הפלסטינית.

יפעת רווה: לעניין עצימת עיניים, מדובר באדם שחשד בפועל, זאת אומרת שלא היה צריך לחשוד, חשד בדבר טיב ההתנהגות ובדבר אפשרות קיום נסיבות כמי שהיה מודע להם ונמנע מלבררם.

יפעת רווה: מבחינה משפטית זה נראה לי מאד ברור, למרות זאת, כיוון שיש פה אכיפה מנהלית אני חושבת שהמשטרה צריכה לתת הנחיות מאד ברורות בעניין הזה להדגיש לשוטרים את הנקודה.

משה כחלון: את חושבת שהחלק הראשון שהוא מסר למוסך זה בסדר?

משה כחלון: זה צריך להישאר.

אתי בנדלר: למחוק את זה, כפי שהצעת.

אתי בנדלר: זאת אומרת שבסעיף קטן (ב1) פסקה (1), תכלול רק את המשפט "לא ימסור אדם רכב לתיקון בשטחי האחריות האזרחית הפלסטינית".

אתי בנדלר: נקודה.

אתי בנדלר: למחוק את כל הפסקה המתחילה במילה "חזקה כי".

אתי בנדלר: המסקנה היא שאם החזקה תישאר כפי שהיא מופיעה כאן, עלול מאן דהוא לסבור שאם בעל רכב מסר את רכבו למישהו אחר כדי שיטפל לו, לאו דווקא מוסך מורשה, לדוד שלו לצורך העניין הזה, ואותו דוד העביר את הרכב לטיפול בשטחי האחריות האזרחית הפלסטינית, אזי יראו את הבעלים של הרכב כמבצע עבירה הגם שלא היה לו יסוד סביר להניח או חשד להניח שהרכב מטופל ברשות.

גלעד ארדן: בעניין הזה אתם שופכים חצי מהתינוק עם המים.

גלעד ארדן: נכון שאין לי כוונה להעמיד לדין או להרשיע מי שנתן למתקן המשפחתי והוא העביר את זה לשטחים, אבל גם יש לי כוונה לצמצם את תופעת המוסכים הבלתי מורשים כפי שדווחה כאן על ידי משרד התחבורה.

גלעד ארדן: לכן אפשר לבטל את זה אבל אפשר אולי לקבוע חזקה הפוכה לגבי מסירה חזקה שמי שכן מסר למוסך בלתי מורשה בארץ, והמוסך הזה העביר את זה לשטחי הרשות הפלסטינית, שידע או שהיה צריך לדעת.

יפעת רווה: יש את הנושא של מוסך לא מורשה ואפשר לקבוע על זה עבירות ולטפל בזה.

יפעת רווה: אתה מניח, וזו עבירה עם מאסר שלוש שנים, אדם מסר למוסך לא מורשה כי הוא רצה לחסוך קצת, בכלל לא עלה בדעתו שמישהו יעביר את האוטו לשטחים.

גלעד ארדן: אני חושב שזו החלטה נכונה.

אתי בנדלר: ההחלטה נכונה וראויה לדיון אבל זה לא בחוק הגבלת השימוש ורישום פעולות בכלי רכב משומשים (מניעת גניבות).

יפעת רווה: בכלל לא עלה על דעתו שיעבירו את זה לרשות הפלסטינית, הוא פשוט מוסר למוסך לא מורשה בתוך ישראל בשביל לחסוך כסף, צריך לטפל בזה אבל ל על ידי חזקה שהוא עבר עבריה שדינה מאסר שלוש שנים בהעברה לרשות הפלסטינית.

שמואל מלכיס: אולי הוא לא שילם את המיסים - - -

גלעד ארדן: אדוני מייצג את חברות הביטוח ואין כאן אלמנט ביטוחי.

אתי בנדלר: אין כוונת החוק הזה לטפל במוסכים בלתי מורשים.

גלעד ארדן: אנחנו לא מחפשים את בעלי הרכבים כי כל בעל רכב שירצה להתחמק מהחוק ילך למוסך בלתי מורשה, שיש כאלו בישראל לפי משרד התחבורה מאות אם לא אלפים והמוסך ייקח את הסיכון.

אתי בנדלר: אם אני מכניסה את רכבי למוסך שלא בדקתי אם יש לו רישיון, הוא מוסך בלתי מורשה ויתכן שיש לו רישיון משנה שעברה והרישיון אינו בתוקף - - -

גלעד ארדן: לצורך החוק הזה הבן אדם צריך לדעת שהמוסך בלתי מורשה שהמדינה תצטרך להוכיח שהאיש ידע שהמוסך הוא מוסך לא מורשה.

אתי בנדלר: עצם העבודה שנכנסים למוסך שאין לו רישיון בר תוקף, אומר שמטיל עלי כבר נטל מבחינה זו שאותו בעל מוסך הוא עבריין כפול, לא רק שהוא מנהל עסק בלתי מורשה אלא גם לקח את הרכב שלי לתיקון בשטחי האחריות האזרחית הפלסטינית, אז יהפכו אותי לעבריינית בגלל זה?

גלעד ארדן: מבחינתי ברור שכן, את חושבת שלא?

יפעת רווה: למה היא צריכה להיות אחראית למשהו שהוא עשה, שבכלל לא היה בידיעתה והיא לא חשדה שהוא יעשה את זה?

גלעד ארדן: כיוון שרכב זה לא עגבנייה שאתה צורך ואם אכלת עגבנייה מקולקלת הבטן שלך תכאב או שתהיה חולה.

גלעד ארדן: רכב זה אלמנט שמסכן גם אחרים אם הוא לא בטיחותי, לכן כשאתה מתקן אותו, וזה חלק ממהות הצעת החוק, אם התכלית של ההצעה פה היא לא רק צמצום הגניבות אלא גם הנושא הבטיחותי, בכך אתם מוכיחים שהעניין הבטיחותי הוא לא רלוונטי.

גלעד ארדן: אם אתם לא מטילים על אדם שמכניס רכב לתיקון גם לוודא שהמוסך שהוא מתקן בו הוא מוסך מורשה ומפוקח על ידי המדינה - - -

יפעת רווה: זה לא קשור לחוק הזה, זה לא קשור לעניין של הרשות הפלסטינית, אפשר לומר אדם שהכניס את הרכב שלו למוסך שאינו מורשה דינו עשר שנות מאסר, אבל זה לא קשור.

גלעד ארדן: אני יודע שחבר הכנסת כחלון אמר כך, יש לנו חילוקי דעות וזה לגיטימי, לא חייבים להסכים על כל דבר.

משה כחלון: אי אפשר לדחוף לחוק הזה את העניין הזה, דיברנו על זה כבר.

גלעד ארדן: נכון להיום, בלי קשר לחוק הזה, אין שום אחריות לאדם שתיקן במוסך בלתי מורשה?

יפעת רווה: אני לא מכירה את הנושא הזה.

גלעד ארדן: אני רוצה שהיועצת המשפטית של משרד התחבורה לא תשלח כל פעם נציגים לוועדה שצריכים ללכת.

גלעד ארדן: אם כך זה מאד מוזר, מצד אחד כשמוציאים מישהו שיוצא לרשות הפלסטינית, זו בדיוק הבעיה החוקתית שתהיה בחוק כי כאשר יוצא משיהו לתקן ברשות הפלסטינית כשאין פיקוח, זה ערבים, אז נשלח אותו לכלא, אם הוא הולך ומתקן את זה פה במדינת ישראל במוסך שהוא בלי היתר ואף אחד לא מפקח על רמת התיקון והחלפים, הכול בסדר.

אתי בנדלר: זו לא האנלוגיה, יש חקיקה בתחומי מדינת ישראל שאוסרת על ניהול מוסך ללא רישוי וללא פיקוח, שם אין וזה ההבדל.

גלעד ארדן: אז לא נציג את זה כחוק בעיקר בטיחותי.

משה כחלון: אף אחד לא הציג את זה כך, הצעת חוק הגבלת השימוש ורישום פעולות ברכבי רכב משומשים (מניעת גניבות), כתוב, לשם מניעת גניבות.

גלעד ארדן: גניבות בלבד.

משה כחלון: זה יכול להיות נושא חדש.

אתי בנדלר: בין אם המיקום יהיה כאן ובין אם הוא יהיה בסעיף של העביר הפלילית שכבר עברנו עליה קודם, הוועדה צריכה להחליט לגבי אותו סייג.

גלעד ארדן: אני חוזר רגע אחורה, ביקשתי שהאדם ידע שהוא מוסר למוסך בלתי מורשה, אתם בעצם פותרים אותו.

גלעד ארדן: בן אדם שיודע שהוא מוסר למוסך שאין לו רישיון, והמדינה יכולה להוכיח שהוא ידע את זה, אותו מוסך מסר את זה לשטחי הרשות, האדם פטור מאחריות בעניין הזה.

יפעת רווה: אפשר לעשות עבירה ישירה על זה שמסר למוסך בלתי מורשה, לא צריך להעביר את זה לשטחים בשביל זה.

אתי בנדלר: וכמו שנאמר זה בחוק אחר.

אתי בנדלר: זה באמת בחוק אחר.

אתי בנדלר: חוק שיעורר את השאלה עקרונית מתי אתה מטיל אחריות על אזרח לוודא שבית עסק שאליו הוא נכנס הוא בית עסק מורשה.

משה כחלון: את מזמינה מונית, מבקשת ממנו שייקח אותך לכרמל אבל שיציג רישיון נהיגה.

אתי בנדלר: זו המשמעות.

גלעד ארדן: זו ממש המשמעות.

גלעד ארדן: ..

אתי בנדלר: השאלה כמה אתה רוצה להרחיב את העניין אבל המשמעות היא להטיל על האזרח לשמש שוטר או פקח לביצוע חוקי המדינה.

גלעד ארדן: את צודקת, לכן אני מצפה שתציעי גם נוסח לתיקון העניין של השב"חים כך שנהגי המוניות לא יצטרכו להתמצא בסוגי האישורים שמונפקים.

גלעד ארדן: היום המדינה שולחת לכלא נהגי מוניות שלא בדקו בציציות האם האיש הוא שוהה בלתי חוקי או לא, האם ההיתר שלו בתוקף או לא בתוקף.

גלעד ארדן: שולחת לכלא.

רונן לוי: על הנהג, בעל הרכב יש חובה פלילית לנסוע על רכב תקין.

רונן לוי: יש לנהג אחריות פלילית, זה לא נוסע לבד בכביש, הוא לא פוגע רק בעצמו אם השתמש במישהו שאין לו רישוי.

גלעד ארדן: כשאני נוסע במונית אני לא עושה את הפעולה שמסכנת את הציבור.

אתי בנדלר: בכל מקרה הוועדה החליטה כבר בישיבותיה הקודמות שיש לסייג את האיסור הגורף על תיקון כלי רכב במוסך בשטחי הרשות האזרחית הפלסטינית לגבי מי שנוסע שם ונקלע למצב שבו דרוש כלי הרכב.

אתי בנדלר: הנוסח שעורכת הדין יפעת רווה העבירה לנו כנוסח מוצע, הוא שהאיסור הזה לא יחול אם הוכח שהתקלה ברכב ארעה בהיותו של הנהג מצוי בשטחי האחריות האזרחית הפלסטינית.

אתי בנדלר: זאת אומרת אם ארעה תקלה ברכב בשעת הנסיעה, לא מצפים ממנו להמשיך לנסוע עם התקלה הזו.

גלעד ארדן: האם יש נוסח מוצע?

אתי בנדלר: "הוראות הסעיף האמור לא יחולו אם הוכח כי התקלה ברכב בהיותו של הנהג מצוי בשטחי האחריות האזרחית הפלסטינית".

גלעד ארדן: ותיקונה הכרחי להמשך נסיעת הרכב.

רונן לוי: אין צירוף מילים של "תיקון חירום" יש "חילוץ".

רונן לוי: יש תקנות במשרד התחבורה לגבי חילוץ.

משה כחלון: אם למישהו נדחף הכנף והגלגל לא זז?

גלעד ארדן: יש כאן שני תנאים מצטברים, האיש לא נכנס כדי לתקן אלא לקנות ירקות.

גלעד ארדן: דבר שני, שהתיקון הכרחי כדי לאפשר את נסיעת הרכב.

גלעד ארדן: בשני התנאים המצטברים האלה האיש לא מבצע עבירה.

רונן לוי: הוא יכול להגיד שיש לו נזילת מים.

גלעד ארדן: הוא יכול לומר כל דבר בכל מקרה המדינה תצטרך להוכיח.

גלעד ארדן: אני מבטיח לך שאף אחד מאלו שיעמדו לדין לא יודה מיד בכל הסעיפים.

רונן לוי: החילוץ ותיקון הדרך, לצורך מה שאתה קורה "לתקן על מנת שימשיך לנסוע", יש הגדרה מבחינת משרד התחבורה לחילוץ.

רונן לוי: את ה"תיקון חירום" כל אחד יכול אחר כך לפתח ולתת טיעונים מה זה חירום או לא חירום.

רונן לוי: אני אומר למה לעשות פרשנות על משהו שלא קיים ולהמציא מחדש את הגלגל.

רונן לוי: מדברים על תיקון דרכים, גם פה בישראל יש מה שנקרא "תיקון דרך".

רונן לוי: לכן נלך על אותו מקום של חילוץ.

רונן לוי: אם בן אדם נתקע וצריך להוציא אותו משם, זה חילוץ.

גלעד ארדן: שחררנו את הגברת זוכוביצקי כך שאני לא ידוע אם יש הגדרה בפקודת התעבורה לחילוץ.

משה כחלון: הייתי רוצה לשמוע את המשטרה בעניין.

גל קפלן: מאחר והוועדה ביקשה להגדיר תיקון חירום הגדרנו, למרות שאנחנו חושבים שיש בזה פרצה מבחינתנו של אכיפה אבל הגדרנו תיקון חירום, כ"תיקון שיאפשר את המשכה המיידי של הנסיעה הכרוך בהחלפת גלגל או חלק מכני של הרכב שאינו מנוע או תיבת הילוכים ואינו עולה על שלוש שעות עבודה".

גל קפלן: הכוונה שלנו שזה יהיה מיידי.

גלעד ארדן: ואם יש תור או שהמוסך סגור בין 13:00 ל- 16:00?

גל קפלן: שיגרור אותו לישראל.

משה כחלון: ממה אתם חוששים?

יוסי כהן: אדם שנכנס לשטחים עם רכב ואומר שנתקע בלי מנוע, מחליפים לו מנוע, בגלל שהמנוע הלך לו.

גלעד ארדן: איך הוא נכנס?

גלעד ארדן: נכנס עם גרר?

יוסי כהן: הוא נתקע בשטחים, אני עכשיו צריך להוכיח שהוא נכנס עם גרר, הם מהר מאד לומדים את החוק וכל נושא ההוכחה הופכת להיות בעייתית.

יוסי כהן: כשאדם נתקע, גם בישראל וגם בשטחים - - -

גלעד ארדן: אם אתה לא יודע שהוא נכנס ממילא לא תתפוס אותו.

גלעד ארדן: תתפסו רק אנשים שתראו אותם חוצים ותנהלו אחריהם מעקב עד המוסך.

גלעד ארדן: או שנכנסתם למוסך ותראו את הרכב מטופל.

גלעד ארדן: צריך לאזן את החוק הזה לגבי הרבה ישראלים שמסתובבים בשטחים ונתקעו באמת.

גלעד ארדן: אלו מקרים אמיתיים.

רונן לוי: למה לתת לפרשנים לפרש את החוק על מנת לעשות ממנו אחר כך כוכבית, לאלה שנתקעים בוודאי לתת, אם ההגדרה של חילוץ תהיה כמו ההגדרה כאן, זה ברור שהוא נתקע ומחלצים אותו החוצה ואז אנחנו לא מתחלים לפרש מה זה תיקון.

גלעד ארדן: אתה אומר שמי שקרתה לו תקלה טכנית יהיה חייב לגרור לישראל ואני לא רוצה את זה, זה קיצוני מידי.

רונן לוי: ההגדרה של חילוץ אצלנו זה גם החלפת מצבר, החלפת גלגל, החלפת טרמוסטט, אלה תיקוני דרך, זה חילוץ.

משה כחלון: יש ממש הגדרה לחילוץ?

רונן לוי: כן.

אתי בנדלר: באיזה חוק?

רפי אלישע: צו הפיקוח על מוסכים, 1970, יש הגדרה של חילוץ למספר פעולות מצומצם לצורך חילוץ הרכב בכביש בין עירוני.

רפי אלישע: זה מופיע בצו הפיקוח על המוסכים ואפשר להשמיש את זה לחוק הזה.

רפי אלישע: אחרת בן אדם ילך לקניות, יעשה תאונה, יתקן שם ויחזור.

גלעד ארדן: אני רוצה להזכיר לכם שההחרגה שהצענו היא שהכניסה לשטחים לא הייתה למטרת תיקון ולכן לא תיווצר סיטואציה כזו.

נחום גבאי: החילוץ לא מעשי.

נחום גבאי: כל אחד יגיד שהוא צריך חילוץ.

משה כחלון: מה אתה מציע?

נחום גבאי: אותם חצי מיליון מתקנים בשטחים ולא יעזור כלום.

נחום גבאי: לא צריך להתרכז באותו אדם שבא באמת לעשות קניות ונכנס למוסך לעשות טיפול 10,000.

נחום גבאי: המשטרה צריכה לדעת מה היא הולכת לאכוף, שתלך אחרי הגרר, אחרי המוסכים.

גלעד ארדן: אתה בכלל בעד תעשייה ישראלית באופן עקרוני או בעד הפלסטינית כי כרגע אמרת שאין לך בעיה עם זה שיעשו טיפולי 10,000.

נחום גבאי: אחד המנדטים של המינהל האזרחי זה גם לדאוג כלכלה של הפלסטינים.

נחום גבאי: כי כשיש כלכלה ופרנסה אז אין בעיות.

גלעד ארדן: תספר את זה למשפחה של זה ממזרח ירושלים שהיא כל כך עשירה, אין לה בעיות והוא רק הרג שמונה תלמידי ישיבה, אתה מייצג את כל המינהל האזרחי במסקנה המסעירה הזו שכשאין בעיות כלכליות אז אין בעיות בכלל?

גלעד ארדן: עמדת המינהל האזרחי היא שאין שום בעיה שכל טיפולי העשרת אלפים יתבצעו ברות הפלסטינית.

גלעד ארדן: תעשו קמפיין כדי לעודד את זה.

אתי בנדלר: לעניין הסעיף הפלילי, תהיה זו הגנה למי שעשה את הפעולה אם יוכיח, הוא צריך להוכיח, כי נסיעתו בשטחי האחריות האזרחית הפלסטינית לא הייתה למטרת תיקון הרכב וכי לא ניתן היה להמשיך את הנסיעה ברכב ללא תיקונו או שהיה בהמשך הנסיעה בו כדי לסכן עוברי דרך או לסכן את התנועה בדרך.

גלעד ארדן: אנחנו מעלים להצבעה את הצעתה של היועצת המשפטית ואת סעיף (3)

אתי בנדלר: אני קוראת את הסעיפים שלא קראתי: (2) לא יעביר אדם רכב באמצעות רכב אחר כדי לתקנו בשטחי האחריות האזרחית הפלסטינית.

גלעד ארדן: תודה ליועצת המשפטית שמצאה את הניסוח הנכון כדי לצמצם את תחולת החוק ולהפכו למידתי ולא במידה העולה על הנדרש.

גלעד ארדן: החוק בעינינו כעת מאד מידתי, עם תכלית ראויה ולא עולה על הנדרש, וצמצמנו את זה למי שנתקע שם ולא נכנס לשם התיקון לא יועמד לדין ולא תהיה אפשרות להעמיד אותו לדין, ואנחנו מעמידים להצבעה את סעיף קטן (3) (ב1) פלוס הסייג שהקריאה היועצת המשפטית של הוועדה.

גלעד ארדן: מי בעד?

גלעד ארדן: הצבעה בעד - רוב נגד - אין נמנעים – אין סעיף (3)(ב1) אושר

גלעד ארדן: אני נאלץ לעזוב את הישיבה, יחליף אותי חבר הכנסת משה כחלון, יושב ראש הוועדה לשעבר, תודה ובהצלחה.

אתי בנדלר: סעיף קטן (ב2) הוא תוספת לסעיף 18א' רבא: "(ב2) היה לשוטר יסוד להניח כי אדם עבר עבירה לפי סעיף קטן (ב1), רשאי הוא לדרוש מאותו אדם להילוות אליו אל קצין משטרה או ליטול ממנו את רישיון הרכב, והוראות סעיף 47(ג) ,(ד) ו- (ו) לפקודה יחולו, בשינויים המחויבים, היה לקצין המשטרה יסוד להניח כי יוגש כתב אישום נגד אותו אדם, רשאי הוא למסור לו הודעת איסור שימוש ברכב שבו נעברה העבירה וליטול את רישיון הרכב שלו לתקופות המפורטות להלן, ובהודעה תצוין הסיבה לאיסור השימוש ברכב ולנטילת רישיון הרכב- אם הרכב הועבר לשטחי האחריות האזרחית הפלסטינית באמצעות רכב אחר- לתקופה של עד 30 ימים לרכב ולרכב שבאמצעותו הועבר כאמור, ואם במהלך שלוש השנים האחרונות נמסרה הודעת איסור שימוש לפי פסקה זו – לתקופה של עד 60 ימים.

אתי בנדלר: אם הרכב הועבר לשטחי האחריות האזרחית הפלסטינית שלא באמצעות רכב אחר- לתקופה של עד 7 ימים.

אתי בנדלר: (ב3) על איסור שימוש ברכב לפי סעיף זה יחולו הוראות הפקודה כמפורט בתוספת השנייה".

אתי בנדלר: קראנו קודם את הסעיף שאושר, שאפשר לעשות התאמה לאותם סעיפים ככל שיחולו בהם שינויים בפקודה.

אתי בנדלר: מה שאומר הסעיף הקטן הזה הוא שהוראות פקודת התעבורה המדברות על פסילה בידי קצין משטרה במקרה של ביצוע עבירות תעבורה מסוימות לנגד עיני השוטר, ומאפשרות פסילת רישיון נהיגה, פסילה מנהלית של רישיון הנהיגה, יחולו גם במקרה של ביצוע העבירות האלה.

לאה ורון: זו גם ההודעה על איסור השימוש ברכב, גם הפסילה של רישיון הנהיגה וגם איסור השימוש ברכב.

משה כחלון: הצבעה בעד - רוב נגד - אין נמנעים – אין סעיף 4 אושר

משה כחלון: הסעיף אושר במלואו.

אתי בנדלר: 5.

אתי בנדלר: בתוספת לחוק העיקרי, בסופה יבוא "ראשונה".

משה כחלון: הצבעה בעד - רוב נגד - אין נמנעים – אין סעיף 5 אושר

אתי בנדלר: הוספת תוספת שנייה .

אתי בנדלר: אחרי התוספת הראשונה לחוק העיקרי יבוא: "תוספת שנייה (סעיף 18א(ב3)-תחולת סעיפים מהפקודה.

אתי בנדלר: על איסור שימוש ברכב יחולו הוראות סעיפים 57א(ב)(29ו-(3) ו- (ג) עד (ו), 57ב עד 57ז, בשינויים המחויבים ובשינויים האלה: אני אזכיר שהסעיפים האלה שבהם מדובר אכן דנים באיסור שימוש ברכב כפי ששאלה מנהלת הוועדה, סעיף 57א רבה מדבר על איסור מנהלי בשימוש ברכב, סעיף 57ב רבה, מדבר על פנייה לבית המשפט של מי שניתן לו צו איסור מנהלי , איסור שימוש מנהלי ברכב.

אתי בנדלר: סעיף 57ג' לפקודה מדבר על איסור שיפוטי על שימוש ברכב, לאחר שאדם הורשע באחת העבירות המנויות באותו סעיף ומפנה לתוספת לפקודה.

אתי בנדלר: 57ה' מדבר על הצורך בשל שינוע רכב למגרש והעמדתו בו, 57ה' ערעור על החלטת בית המשפט לפי אותם סעיפים שדיברתי עליהם.

אתי בנדלר: 57 ו', איסור שימוש רכב ביצוע ופיקוח ו- 57ז' מדבר על החזרת רישיון הרכב בתום תקופת איסור השימוש.

אתי בנדלר: כל הסעיפים האלה שדנים באיסור שימוש ברכב מנהלי או שיפוטי חלים כאמור במקרה הזה, במקרה שניתן צו כאמור לפי הסעיפים שקראתי, כשישי כאן את ההתאמות המתחייבות לסעיפים בפקודה ואני אקרא אותם: לעניין סעיף 57ב, במקום "מבית המשפט , המוסמך לדון בעבירות תעבורה " יבוא "מבית משפט שלום" ובמקום "העבירה כאמור בסעיף 57א(א)" יבוא "עבירות כאמור בסעיף 18א(ב1) לחוק הגבלת השימוש ורישום פעולות בחלקי רכב משומשים (מניעת גניבות), התשנ"ה-1998.

אתי בנדלר: (להלן-חוק מניעת גניבות).

אתי בנדלר: זאת אומרת שבית משפט שיהיה מוסמך לדון בנושא הזה הוא בית משפט שלום.

אתי בנדלר: לעניין סעיף 57ג(א) במקום "מן העבירות המנויות בתוספת השביעית" יבוא "לפי סעיף 18א(ב1) לחוק מניעת גניבות".

אתי בנדלר: לעניין סעיף 57ד', במקום "בית המשפט המוסמך לדון בעבירות תעבורה" יבוא "בית משפט השלום".

משה כחלון: הצבעה בעד - רוב נגד - אין נמנעים – אין סעיף 6 אושר

משה כחלון: אני רוצה לעבור לנושא של הוראת השעה, מה עמדת משטרה ישראל בנושא.

יוסי כהן: הנושא של הוראת שעה מבחינתנו הוא נושא מאד בעייתי, התחלנו עם הוראת שעה בחוק הסימון, זו הייתה הוראה לארבע שנים, כשהוראת השעה פגה הייתה עליה מטאורית בגניבות הרכב, שהצריך להפוך את הוראת השעה לחקיקה.

משה כחלון: והפכתם את זה לחקיקה.

יוסי כהן: כן.

יוסי כהן: לכן אנחנו מתנגדים להוראת שעה ובטח במתכונת של שנה, זה נראה לא מדתי ולא נכון.

יוסי כהן: זה צריך להיכנס במסגרת חוק, אני מנחש שבעתיד יהיו תהליכים הגיוניים מול הרשות, שתהיה להם גם משמעות מבחינת השינוי בגניבות הרכב, אבל עד אז זה צריך להיות במסגרת חוק.

אתי בנדלר: גם כאן מדובר על תיקון החוק, השאלה אם לתת לתיקון המוצע בסעיפים האלה חיי קבע בחוק, למקרות שדיברנו בתחילת הישיבה, כמו גם בישיבות הקודמות, על כך שיש כאן פגיעה מאד חזקה, מאד גורפת, איסור גורף על תיקון בשטחי הרשות הפלסטינית, כשכל התיקון הזה נעשה למטרות של גניבת רכב וסיכון הנוסעים בדרך.

אתי בנדלר: אני חושבת שכשמדובר על איסורים כל כך גורפים, אין מקום לעשות את זה כהוראת קבע אני מאד מבקשת מהוועדה להחליט על כך שזה יהיה הוראת שעה והוועדה תחליט לאיזה תקופה.

יעקב חלווה: אנחנו נמצאים כרגע בתקופה שסוחרים מחזקים רכבים חצי שנה בכדי שיהיו יותר משנתיים ואפשר יהיה לשים להם חלקים משומשים.

יעקב חלווה: שנה זה כלום, זה עובר מהר, אנשים יחזיקו מכוניות גם חצי שנה ויתקנו אחרי שנה.

יעקב חלווה: אני לא בטוח שאחרי שנה נצליח לחזור לעניין.

משה כחלון: גם אם תוחלט הוראת שעה זה בודאי לא יהיה לשנה, אני הולך לבקש מהמשטרה בחודשים הראשונים להזהיר לפני שמענישים.

יעקב חלווה: שנה זו בעיה.

יעקב חלווה: חוק הסימון נולד ב- 89, הוא היה ארבע שנים, האריכו לו את הוראת השעה עוד והיה צריך לפוג ב- 31 ביולי 2005, חודש לפני כן התנפלנו על העניין והצלחנו, לא נגמור את זה בזמן.

רונן לוי: לקח שנתיים להפוך את זה מהוראת שעה שבוטלה עד לחוק.

רונן לוי: היו שנתיים של ואקום בחוק הרישום, כשהשר שטרית לשעבר בא וביקש מהכנסת בקשה מיוחדת להחזיר את זה להוראת קבע, לקח שנתיים עד לחקיקה ויחידת אתגר לא יכלה לפעול בשנתיים האלה.

רונן לוי: צריך לזכור שמדובר על תנאי שלום.

אתי בנדלר: אני חושבת שיש טעות בהצגת הדברים או שלא קלטתי נכון את מה שאמרת.

אתי בנדלר: לדעתי מה שקרה שהחוק פקע ואחרי תקופה די ממושכת גיליתם שהחוק פקע והגשתם הצעת חוק.

רונן לוי: אני לא טועה יש לי את הפרוטוקולים ואני יכול לשלוח לך.

לאה ורון: זה לא רלוונטי כרגע לנושא.

רונן לוי: במשרד התחבורה לא הספיקו לעשות את זה בזמן ואלה היו שנתיים של ואקום.

יפעת רווה: צריך לתכנן את זה מראש.

יעקב חלווה: הוראת השעה היא מאד בעייתית.

יעקב חלווה: סוחרים יחזיקו רכבים אצלם, וכשתיגמר השנה כולם יצאו בשיירה.

משה כחלון: ואם נעשה את זה לשנתיים?

יעקב חלווה: שנתיים זה יותר טוב משנה ושלוש יותר טוב.

משה כחלון: אני מציע לארבע, זה חוק מאד חזק, אני מציע הוראת שנה לשנתיים, לאחר מכן השר, באישור ועדת הכלכלה, מי השר הממונה על החוק?

אתי בנדלר: יש שר הממונה על החוק ויש שר אחר שממונה על ביצוע סעיפים מסוימים.

אתי בנדלר: סעיף 18א' זה השר לביטחון פנים ממונה על ביצוע סעיף זה והוא רשאי בהסכמת שר התחבורה ובאישור ועדת הכלכלה להתקין תקנות.

אתי בנדלר: אני חושבת שכדאי שהפעם זה יהיה השר לביטחון פנים בהסכמת שר התחבורה ובאישור ועדת הכלכלה.

אתי בנדלר: באותה מתכונת שיש כאן .

משה כחלון: החלטת הוועדה היא הוראת שנה לשנתיים.

משה כחלון: השר לביטחון פנים הוא הממונה על ביצוע סעיף זה והוא רשאי בהסכמת שר התחבורה ובאישור ועדת הכלכלה של הכנסת להאריך לשנתיים נוספות.

משה כחלון: אני מבקש מהמשטרה, מיד לאחר קבלת החוק, לפחות בתקופה הראשונה לפעול פחות בהגשת תביעות ויותר הסברתית זה משהו חדש ואנשים לא יודעים.

גל קפלן: יש שלטים של מעצ בכניסה למחסומים

משה כחלון: גם כשאתם תופסים, כמו כל דבר חדשני, קודם להזהיר, אני פונה אליכם כדי שלא יהיה גל גדול בחודש הראשון של אנשים שמורשעים ולא יודעים על מה מדובר.

משה כחלון: עם הזמן זה ייטמע.

משה כחלון: אני מבקש להודות באותה הזדמנות לעורכת דין בנדלר שעזרה לנו, שעבדה במקצועיות ובמומחיות, הובילה ועזרה לנו בהכנת החוק, בלעדיך לא היינו מגיעים למה שהגענו כי היו לנו הרבה בעיות בדרך.

משה כחלון: תודה רבה הישיבה נעולה.